Aleš Pajovič
<s>Aleš Pajovič (Celje, 6. siječnja 1979.) je umirovljeni slovenski rukometaš i aktualni izbornik rukometne reprezentacije Austrije.</s><s>Tokom karijere je igrao na poziciji desnog vanjskog, a bio je poznat kao izrazito čvrst i grub obrambeni igrač.</s>

<s>Pajovič je klupsku karijeru započeo 1997. godine u Celju, s kojim je dva puta bio slovenski prvak i osvojio je dva nacionalna kupa.</s><s>Godine 2003. prelazi u Ciudad Real, u Ligi ASOBAL, s kojim je tri puta bio državni prvak, osvojio tri kupa i četiri liga kupa, jedan nacionalni kup te čak dvije Lige prvaka i jedan europski Superkup.</s><s>Tokom 2007. godine je polusezonu proveo na posudbi u THW Kielu, kao zamjena za tada ozlijeđene Nikolu Karabatića i Filipa Jíchu, međutim vratio se u Madrid prije kraja kalendarske godine.</s><s>U Celje se vratio 2009. godine.</s><s>Tu je igrao do 2011. godine, s tim da je u drugom dijelu sezone 2010./2011. posuđen austrijskom klubu HC Shoppingcity Seiersberg, kako bi im pomogao u ulasku u prvu ligu.</s><s>Od 2011. do 2015. igrao je u Njemačkoj, isprva u SC Magdeburgu, a onda u TuS N-Lübbecke.</s><s>Tokom 2015. godine prelazi u HSG Graz, gdje je do 2018. godine bio trener-igrač, a onda još jednu sezonu samo trener.</s>

<s>U ožujku 2019. godine imenovan je novim izbornikom rukometne reprezentacije Austrije.</s><s>Prvo veliko natjecanje bio mu je EHF Euro 2020., gdje je jedan od tri domaćina bila i Austrija.</s><s>U prvom krugu, Pajovičeva momčad je ostvarila sve tri pobjede i prošla u drugi krug natjecanja.</s>

<s>Za reprezentaciju Slovenije nastupio je 181 puta te je postigao 697 golova; dugo je vremena bio najbolji strijelac u historiji reprezentacije, ali ga u siječnju 2016. prestigao Luka Žvižej.</s><s>Nastupio je na Olimpijadi 2000. godine, kao i četiri godine kasnije, kada se Slovenija kvalificirala kao europski doprvak; te je godine Europsko prvenstvo održano u Sloveniji, a Slovenija je u finalnoj utakmici izgubila od Njemačke.</s><s>Na Svjetsko prvenstvo 2007. godine nije išao zbog sukoba s izbornikom, međutim ponovo je bio član reprezentacije već na Europskom prvenstvu 2008. godine.</s><s>Posljednje veliko natjecanje za reprezentaciju bilo mu je Europsko prvenstvo 2010. godine.</s>

<s>Vanjske veze</s>

<s>Aleš Pajovič: profil na eurohandball.com</s>

<s>Slovenski rukometaši
Rukometni treneri
Biografije, Celje</s>

